02011R0063 — FI — 05.03.2019 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION ASETUS (EU) N:o 63/2011, annettu 26 päivänä tammikuuta 2011, yksityiskohtaisista säännöksistä hiilidioksidipäästötavoitteita koskevan poikkeuksen hakemiseksi Euroopan parlamentin ja neuvoston asetuksen (EY) N:o 443/2009 11 artiklan mukaisesti (ETA:n kannalta merkityksellinen teksti) (EUVL L 023 27.1.2011, s. 16)

Muutettu:









▼B

KOMISSION ASETUS (EU) N:o 63/2011,

annettu 26 päivänä tammikuuta 2011,

yksityiskohtaisista säännöksistä hiilidioksidipäästötavoitteita koskevan poikkeuksen hakemiseksi Euroopan parlamentin ja neuvoston asetuksen (EY) N:o 443/2009 11 artiklan mukaisesti

(ETA:n kannalta merkityksellinen teksti)







1 artikla

Kohde

Tässä asetuksessa määritetään tiedot, jotka valmistajien on toimitettava osoittaakseen, että asetuksen (EY) N:o 443/2009 11 artiklan 1 kohdan tai 11 artiklan 4 kohdan mukaiselle poikkeukselle asetetut ehdot täyttyvät.

2 artikla

Määritelmät

Asetuksen (EY) N:o 443/2009 2 ja 3 artiklan mukaisten määritelmien lisäksi käytetään seuraavia määritelmiä:

a) ’hakijalla’ tarkoitetaan asetuksen (EY) N:o 443/2009 11 artiklan 1 kohdassa tai 11 artiklan 4 kohdassa tarkoitettua valmistajaa;

b) ’ajoneuvon ominaisuuksilla’ tarkoitetaan ajoneuvon ominaispiirteitä, mukaan luettuna sen paino, hiilidioksidipäästöt, istuinten määrä, moottorin suorituskyky, teho-painosuhde ja huippunopeus;

c) ’markkinoiden ominaisuuksilla’ tarkoitetaan tietoa ajoneuvon ominaisuuksista sekä haetun poikkeuksen soveltamisalaan kuuluvien ajoneuvojen kanssa suoraan kilpailevien ajoneuvojen nimiä ja hintaluokkia;

d) ’omalla tuotantolaitoksella’ tarkoitetaan valmistus- tai kokoonpanoyksikköä, jota hakija käyttää yksinään uusien henkilöautojen, tarvittaessa myös vientiin tarkoitettujen henkilöautojen, valmistamiseen tai kokoamiseen ainoastaan kyseiselle valmistajalle;

e) ’omalla suunnittelukeskuksella’ tarkoitetaan yksikköä, jossa koko ajoneuvo suunnitellaan ja kehitetään ja joka on hakijan hallinnassa ja yksinomaisessa käytössä.

3 artikla

Poikkeuksen hakeminen asetuksen (EY) N:o 443/2009 11 artiklan 1 ja 4 kohdan nojalla

1. Hakijan on toimitettava asetuksen (EY) N:o 443/2009 11 artiklan 1 kohdan mukaista poikkeusta koskeva hakemus tämän asetuksen liitteen I mukaisessa muodossa, ja hakemuksen täytyy sisältää tämän asetuksen 4 artiklan 1 kohdan ja 5 artiklan mukaiset tiedot.

2. Hakijan on toimitettava asetuksen (EY) N:o 443/2009 11 artiklan 4 kohdan mukaista poikkeusta koskeva hakemus tämän asetuksen liitteen II mukaisessa muodossa, ja hakemuksen täytyy sisältää tämän asetuksen 4 artiklan 2 kohdan ja 6 artiklan mukaiset tiedot.

4 artikla

Poikkeuskelpoisuuden arviointiperusteita koskevat tiedot

1. Hakijan on toimitettava seuraavat poikkeuskelpoisuuden arviointiperusteita koskevat tiedot:

a) tiedot valmistajan tai sidossuhteessa olevien valmistajien ryhmän omistusrakenteesta sekä liitteen III mukainen asiaankuuluva ilmoitus;

b) asetuksen (EY) N:o 443/2009 11 artiklan 1 kohdan nojalla poikkeusta hakevan valmistajan osalta tai kyseisen asetuksen 11 artiklan 1 kohdan b alakohdan mukaisen sidossuhteessa olevien valmistajien ryhmän osalta taikka kyseisen asetuksen 11 artiklan 1 kohdan c alakohdan mukaisen sidossuhteessa olevien valmistajien ryhmän jäsenen osalta tieto unionissa hakemispäivää edeltävien kolmen kalenterivuoden aikana virallisesti rekisteröityjen henkilöautojen määrästä tai, ellei tällaista tietoa ole saatavissa, jokin seuraavista:

— todennettavissa oleviin tietoihin perustuva arvio sellaisten b alakohdassa tarkoitettuna ajanjaksona rekisteröityjen ajoneuvojen määrästä, joista hakija vastaa;

— ellei b alakohdassa tarkoitettuna ajanjaksona ole rekisteröity ajoneuvoja, viimeisenä sellaisena kalenterivuotena rekisteröityjen ajoneuvojen määrä, jonka osalta tietoja on saatavissa.

2. Asetuksen (EY) N:o 443/2009 11 artiklan 4 kohdan nojalla poikkeusta hakevan hakijan on toimitettava tämän artiklan 1 kohdan b alakohdassa tarkoitetut tiedot vain hakemispäivää edeltävän kalenterivuoden osalta.

5 artikla

Asetuksen (EY) N:o 443/2009 11 artiklan 2 kohdan mukainen päästötavoite ja vähennysvalmius

1. Hakijan on toimitettava tiedot vuonna 2007 rekisteröityjen henkilöautojensa keskimääräisistä hiilidioksidipäästöistä, ellei kyseisen vuoden keskimääräisiä hiilidioksidipäästöjä mainita tämän asetuksen liitteen IV luettelossa. Ellei tätä tietoa ole saatavissa, hakijan on toimitettava tiedot seuraavana lähimpänä vuotta 2007 olevana kalenterivuonna rekisteröityjen henkilöautojensa keskimääräisistä hiilidioksidipäästöistä.

2. Hakijan on toimitettava seuraavat toimintaansa koskevat tiedot:

a) hakemispäivää edeltävän kalenterivuoden osalta työntekijämäärä ja tuotantolaitoksen koko neliömetreinä;

b) tuotantolaitoksen toimintamalli, josta ilmenee, mitkä suunnittelu- ja tuotantotehtävät hakija hoitaa itse ja mitkä on ulkoistettu;

c) sidossuhteessa olevan yrityksen tapauksessa tieto siitä, käyttävätkö valmistajat yhteistä teknologiaa ja mitkä tehtävät on ulkoistettu;

d) hakemispäivää edeltävien viiden kalenterivuoden osalta myyntimäärät, vuotuinen liikevaihto, nettotulos ja T&K-menot sekä sidossuhteessa olevan yrityksen tapauksessa nettotulonsiirrot emoyhtiölle;

e) hakijan markkinoiden ominaisuudet;

f) kaikkien sellaisten ajoneuvoversioiden hinnasto, joiden on määrä kuulua poikkeuksen soveltamisalaan, hakemispäivää edeltävältä kalenterivuodelta sekä sellaisten ajoneuvojen odotettavissa oleva hinnasto, jotka on määrä lanseerata ja joiden on määrä kuulua poikkeuksen soveltamisalaan.

Jos hakemuksen toimittaa valmistaja, joka vastaa yli 100 ajoneuvosta vuotta kohden, d alakohdassa tarkoitettujen tietojen lisäksi on toimitettava virallinen varmennettu tilinpäätös tai riippumattoman tilintarkastajan on varmennettava kyseiset tiedot.

3. Hakijan on toimitettava seuraavat teknisiä valmiuksiaan koskevat tiedot:

a) luettelo hiilidioksidipäästöjen vähentämiseen tarkoitetuista teknologioista, joita on käytetty henkilöautoissa, jotka se on tuonut markkinoille vuonna 2007, tai ellei näitä tietoja ole saatavilla, vastaavat tiedot seuraavan lähimpänä vuotta 2007 olevan vuoden osalta, taikka jos kyseessä on valmistaja, joka suunnittelee tuloa markkinoille, sen vuoden osalta, jolloin poikkeusta aletaan soveltaa;

b) luettelo hiilidioksidipäästöjen vähentämiseen tarkoitetuista teknologioista, joita käytetään hakijan henkilöautoissa vähentämisohjelman aikana, sekä näiden teknologioiden lisäkustannukset kunkin poikkeuksen soveltamisalaan kuuluvan ajoneuvoversion osalta.

4. Hakijan on ehdotettava poikkeuskaudelle päästötavoitetta vähennysvalmiuksiensa mukaisesti. Hakija voi myös ehdottaa vuotuisia päästötavoitteita.

Päästötavoite tai vuotuiset päästötavoitteet on määritettävä niin, että keskimääräiset päästöt ovat poikkeuskauden lopussa pienemmät kuin 1 kohdassa tarkoitetut keskimääräiset hiilidioksidipäästöt.

5. Hakijan on toimitettava asetuksen (EY) N:o 443/2009 11 artiklan 2 kohdan d alakohdan mukaisesti ehdottamansa päästötavoitteen tai ehdottamiensa vuotuisten päästötavoitteiden lisäksi uuden ajoneuvokannan hiilidioksidipäästöjen vähentämistä koskeva ohjelma.

Vähentämisohjelmassa on eriteltävä seuraavat seikat:

a) aikataulu, jonka mukaisesti hakijan autokannassa otetaan käyttöön hiilidioksidipäästöjen vähentämiseen tarkoitettua teknologiaa;

b) arvio unionissa poikkeuskauden aikana tehtävistä vuotuisista rekisteröinneistä sekä odotettavissa olevat keskimääräiset hiilidioksidipäästöt ja odotettavissa oleva keskimääräinen paino;

c) vuotuisten päästötavoitteiden tapauksessa niiden ajoneuvoversioiden hiilidioksidipäästöjen vuotuinen parannus, joissa hiilidioksidipäästöjen vähentämiseen tarkoitettua teknologiaa otetaan käyttöön.

6. Sitä, noudattaako hakija päästötavoitetta tai vuotuisia päästötavoitteita, arvioidaan asetuksen (EY) N:o 443/2009 9 artiklan mukaisesti joka vuosi poikkeuskauden aikana.

6 artikla

Poikkeuksen päästötavoite asetuksen (EY) N:o 443/2009 11 artiklan 4 kohdan mukaisesti

1. Hakijan on toimitettava tiedot vuonna 2007 rekisteröityjen henkilöautojensa keskimääräisistä hiilidioksidipäästöistä, ellei keskimääräisiä hiilidioksidipäästöjä mainita kyseisen vuoden osalta tämän asetuksen liitteen IV luettelossa.

2. Asetuksen (EY) N:o 443/2009 11 artiklan 4 kohdan mukaisesti määritettyä päästötavoitetta sovelletaan suhteessa 1 kohdassa tarkoitettuihin lähtökohtana käytettäviin keskimääräisiin hiilidioksidipäästöihin.

3. Ellei valmistajan keskimääräisistä hiilidioksidipäästöistä vuonna 2007 ole tietoja, hakijan on toimitettava tiedot ajoneuvojen ominaisuuksista kaikkien valmistamiensa autotyyppien osalta sekä tieto siitä, kuinka monta hakijan valmistamaa ajoneuvoa hakija odottaa rekisteröitävän unionissa ensimmäisen poikkeusvuoden aikana. Hakijan on ilmoitettava kaikkien autovarianttien osalta se, mihin liitteen V taulukossa olevista ajoneuvoluokista variantti kuuluu.

4. Päästötavoitteet lasketaan vuosittain siltä pohjalta, että vähennys on 25 prosenttia lähtökohdasta kunkin liitteessä V määritellyn ajoneuvoluokan osalta.

7 artikla

Komission tekemä arviointi

1. Ellei komissio ole esittänyt vastalauseita yhdeksän kuukauden sisällä asetuksen (EY) N:o 443/2009 11 artiklan 1 kohdan tai 11 artiklan 4 kohdan mukaisen täydellisen hakemuksen virallisesta vastaanottamisesta, poikkeuksen hakemiselle asetettujen asiaankuuluvien ehtojen katsotaan täyttyneen. Jos komissio katsoo hakemuksen olevan puutteellinen, se voi pyytää lisätietoja. Ellei lisätietoja toimiteta pyynnössä määritettyyn ajankohtaan mennessä, komissio voi hylätä hakemuksen.

Jos komissio hylkää hakemuksen siinä olevien puutteiden vuoksi tai siksi, että komissio toteaa, ettei hakijan ehdottama päästötavoite vastaa sen vähennysvalmiuksia, hakija voi toimittaa täydennetyn tai tarkistetun poikkeushakemuksen.

2. Hakemukset on lähetettävä painetussa ja sähköisessä muodossa; painetussa muodossa oleva hakemus lähetetään Euroopan komission pääsihteeristölle osoitteeseen Secretariat General of the European Commission, 1049 Brussels, Belgium ja kuoreen merkitään ”Derogation under Regulation (EC) No 443/2009” (asetuksen (EY) N:o 443/2009 mukainen poikkeus). Sähköinen hakemus lähetetään liitteessä I määriteltyyn palveluosoitteeseen.

3. Jos hakemuksessa esitettyjen tietojen havaitaan olevan virheellisiä tai epätarkkoja, päätös poikkeuksen myöntämisestä kumotaan.

8 artikla

Yleisön oikeus tutustua tietoihin

1. Jos hakija katsoo, ettei hakemuksessa annettuja tietoja saa julkaista asetuksen (EY) N:o 443/2009 11 artiklan 9 kohdan mukaisesti, sen on ilmoitettava tämä hakemuksessa ja perusteltava, miksi tietojen julkaiseminen haittaisi hakijan kaupallisten etujen, kuten teollis- ja tekijänoikeuksien, suojelua.

2. Euroopan parlamentin ja neuvoston asetuksen (EY) N:o 1049/2001 ( 1 ) 4 artiklan 2 kohdassa säädetyn poikkeuksen, joka rajoittaa yleisön oikeutta tutustua asiakirjoihin, katsotaan koskevan seuraavanlaisia tietoja:

a) 5 artiklassa tarkoitetun vähentämisohjelman yksityiskohdat ja erityisesti valmistajan tuotevalikoiman kehittämistä koskevat yksityiskohdat;

b) hiilidioksidipäästöjen vähentämiseen tarkoitettujen teknologioiden odotetut vaikutukset tuotantokustannuksiin, ajoneuvojen hankintahintoihin ja yhtiön kannattavuuteen.

9 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Asetuksen (EY) N:o 443/2009 11 artiklan 1 kohdan vaatimukset täyttävien valmistajien poikkeushakemuksen vakiomalli

Hakemus on lähetettävä sähköisessä muodossa seuraavaan sähköpostiosoitteeseen:

EC-CO2-LDV-IMPLEMENTATION@ec.europa.eu

1. Valmistajan tai sidossuhteessa olevien valmistajien ryhmän nimi, osoite ja yhteyshenkilö







Valmistajan nimi Postiosoite Yhteyshenkilön nimi Yhteyshenkilön sähköpostiosoite Yhteyshenkilön puhelinnumero

2. Poikkeuskelpoisuuden arviointiperusteet

2.1 Kuuluuko hakija sidossuhteessa olevien valmistajien ryhmään? KYLLÄ (hakemukseen on liitettävä liitteen III mukainen ilmoitus) EI

2.2 Onko kyseessä hakija, joka kuuluu sidossuhteessa olevien valmistajien ryhmään mutta jolla on oma tuotantolaitos ja suunnittelukeskus? KYLLÄ (hakemukseen on liitettävä liitteen III mukainen ilmoitus, siirry kohtaan 2.3) EI (siirry kohtiin 2.4 ja 2.5)

2.3 Unionissa rekisteröityjen ajoneuvojen määrä, jos hakemuksen esittää hakija, joka ei kuulu sidossuhteessa olevaan valmistajien ryhmään, tai hakija, joka kuuluu tällaiseen ryhmään mutta jolla on oma tuotantolaitos ja suunnittelukeskus: 2.3.1 Virallinen luku hakemispäivää edeltävien kolmen kalenterivuoden osalta



Vuosi EU:ssa tehtyjen rekisteröintien määrä 2.3.2 Ellei kohdassa 2.3.1 tarkoitettua virallista lukua ole saatavilla kyseisessä kohdassa tarkoitetun ajanjakson osalta, todennettavissa oleviin tietoihin perustuva arvio



Vuosi EU:ssa tehtyjen rekisteröintien määrä 2.3.3 Ellei kohdissa 2.3.1 ja 2.3.2 tarkoitettuja lukuja ole saatavilla kyseisissä kohdissa tarkoitetun ajanjakson osalta, luku viimeiseltä sellaiselta kalenterivuodelta, jonka osalta tieto on saatavissa



Vuosi EU:ssa tehtyjen rekisteröintien määrä

2.4 Seuraavat tiedot, jos hakemuksen esittää sidossuhteessa olevien valmistajien ryhmä:



Valmistajan nimi Postiosoite Yhteyshenkilön nimi Yhteyshenkilön sähköpostiosoite Yhteyshenkilön puhelinnumero

2.5 Unionissa rekisteröityjen, sidossuhteessa olevien valmistajien ryhmän valmistamien ajoneuvojen määrä, jos hakemuksen esittää sidossuhteessa olevien valmistajien ryhmä eikä hakijalla ole omaa tuotantolaitosta ja omaa suunnittelukeskusta: 2.5.1 Virallinen luku hakemispäivää edeltävien kolmen kalenterivuoden osalta



Vuosi EU:ssa tehtyjen rekisteröintien määrä 2.5.2 Ellei kohdassa 2.5.1 tarkoitettua virallista lukua ole saatavilla kyseisessä kohdassa tarkoitetun ajanjakson osalta, todennettavissa oleviin tietoihin perustuva arvio



Vuosi EU:ssa tehtyjen rekisteröintien määrä 2.5.3 Ellei kohdissa 2.5.1 ja 2.5.2 tarkoitettuja lukuja ole saatavilla kyseisissä kohdissa tarkoitetun ajanjakson osalta, luku viimeiseltä sellaiselta kalenterivuodelta, jonka osalta tieto on saatavissa



Vuosi EU:ssa tehtyjen rekisteröintien määrä

3. Poikkeuksen kestoa koskeva pyyntö







Kalenterivuosien määrä (enintään 5)

4. Ehdotus autokannan keskiarvona lasketusta päästötavoitteesta poikkeuskaudelle tai erillisistä päästötavoitteista vuotuisten vähennysten tapauksessa (g CO2/km)







Vuosi Keskimääräinen päästötavoite (g CO2/km)

5. Yrityskohtaiset tiedot

5.1 Keskimääräiset hiilidioksidipäästöt vuonna 2007, ellei niitä mainita liitteessä IV (tai ellei niitä ole saatavilla seuraavan lähimpänä vuotta 2007 olevan kalenterivuoden osalta)

5.2 Työntekijämäärä hakemispäivää edeltävänä kalenterivuonna

5.3 Tuotantolaitoksen koko neliömetreinä hakemispäivää edeltävänä kalenterivuonna

5.4 Myyntimäärät hakemispäivää edeltäviltä viideltä kalenterivuodelta







Vuosi Myyntimäärä

5.5 Vuotuinen liikevaihto hakemispäivää edeltäviltä viideltä kalenterivuodelta







Vuosi Liikevaihto

5.6 Markkinoiden ominaisuudet

Tiedot suunnitteilla olevista tuotteista, jotka eivät ole markkinoilla hakemisajankohtana, on annettava tämän hakemuksen luottamuksellisessa osiossa.

a) Ajoneuvon ominaisuudet

b) Suoraan kilpailevien ajoneuvojen nimet ja hintaluokat hakemispäivää edeltävänä vuotena

c) Sellaisten ajoneuvojen hinnasto, joiden on määrä kuulua poikkeuksen soveltamisalaan, hakemispäivää edeltävältä kalenterivuodelta tai hakemispäivää lähimpänä olevalta vuodelta

5.7 Lyhyt kuvaus tuotantolaitoksen toimintamallista

HAKEMUKSEN LUOTTAMUKSELLINEN OSIO

5.8 Nettotulos hakemispäivää edeltäviltä viideltä kalenterivuodelta







Vuosi Nettotulos

5.9 T&K-menot hakemispäivää edeltäviltä viideltä kalenterivuodelta







Vuosi T&K-menot

5.10 Sidossuhteessa olevien yritysten tapauksessa nettotulonsiirrot emoyhtiölle hakemispäivää edeltäviltä viideltä kalenterivuodelta







Vuosi Nettotulonsiirrot

6. Yksityiskohtaiset tiedot unionin markkinoilla lanseerattavista henkilöautoista, joista hakija vastaa

6.1 Markkinoiden ominaisuudet

6.1.1 Ajoneuvon ominaisuudet

6.1.2 Suoraan kilpailevien ajoneuvojen nimet ja hintaluokat hakemispäivää edeltävänä vuotena

6.1.3 Sellaisten ajoneuvojen odotettavissa oleva hinnasto, joiden on määrä kuulua poikkeuksen soveltamisalaan

7. Hakijan tekniset edellytykset

7.1 Luettelo hakijan autokannassa vuonna 2007 käytetyistä hiilidioksidipäästöjen vähentämiseen tarkoitetuista teknologioista

7.2 Ellei kohdassa 7.1 tarkoitettua luetteloa ole saatavilla, luettelo seuraavan lähimpänä vuotta 2007 olevan vuoden osalta

7.3 Hakijan, joka suunnittelee tuloa unionin markkinoille, on annettava kohdassa 7.1 tarkoitettu luettelo ensimmäisen poikkeusvuoden osalta.

8. Hakijan vähentämisohjelma

8.1 Aikataulu, jonka mukaisesti autokannassa otetaan käyttöön hiilidioksidipäästöjen vähentämiseen tarkoitettua teknologiaa

8.2 Autokannan odotettavissa olevat keskiarvot poikkeuskauden aikana: 8.2.1 Unionissa poikkeuskauden aikana tehtävät vuotuiset rekisteröinnit 8.2.2 Unionin markkinoilla lanseerattavien ajoneuvojen odotettavissa oleva keskimääräinen paino 8.2.3 Unionin markkinoilla lanseerattavien ajoneuvojen odotettavissa olevat keskimääräiset hiilidioksidipäästöt

8.3 Hiilidioksidipäästöjen vähentämiseen tarkoitetut teknologiat, jotka on määrä ottaa käyttöön hakijan autokannassa vähentämisohjelman aikana

8.4 Ohjelmassa käyttöön otettavien teknologioiden aiheuttamat lisäkustannukset ajoneuvoversiota kohti

8.5 Vuotuisten tavoitteiden tapauksessa niiden ajoneuvoversioiden hiilidioksidipäästöjen vuotuinen parannus, joissa hiilidioksidipäästöjen vähentämiseen tarkoitettua teknologiaa otetaan käyttöön









LIITE II

Asetuksen (EY) N:o 443/2009 11 artiklan 4 kohdan vaatimukset täyttävien valmistajien poikkeushakemuksen vakiomalli

HAKEMUKSEN JULKINEN OSIO

1. Valmistajan tai sidossuhteessa olevien valmistajien ryhmän nimi, osoite ja yhteyshenkilö







Valmistajan nimi Postiosoite Yhteyshenkilön nimi Yhteyshenkilön sähköpostiosoite Yhteyshenkilön puhelinnumero

2. Poikkeuskelpoisuuden arviointiperusteet

2.1 Kuuluuko hakija sidossuhteessa olevien valmistajien ryhmään? KYLLÄ (hakemukseen on liitettävä liitteen III mukainen ilmoitus, siirry kohtaan 2.3) EI (siirry kohtaan 2.2)

2.2 Unionissa rekisteröityjen ajoneuvojen määrä, jos hakemuksen esittää hakija, joka ei kuulu sidossuhteessa olevaan valmistajien ryhmään: 2.2.1 Virallinen luku hakemispäivää edeltävän viimeisen kalenterivuoden osalta



Vuosi EU:ssa tehtyjen rekisteröintien määrä 2.2.2 Ellei kohdassa 2.2.1 tarkoitettua virallista lukua ole saatavilla kyseisessä kohdassa tarkoitetun ajanjakson osalta, todennettavissa oleviin tietoihin perustuva arvio



Vuosi EU:ssa tehtyjen rekisteröintien määrä 2.2.3 Ellei kohdissa 2.2.1 ja 2.2.2 tarkoitettuja lukuja ole saatavilla kyseisissä kohdissa tarkoitetun ajanjakson osalta, luku viimeiseltä sellaiselta kalenterivuodelta, jonka osalta tieto on saatavissa



Vuosi EU:ssa tehtyjen rekisteröintien määrä

2.3 Jos hakemuksen esittää sidossuhteessa olevien valmistajien ryhmä: 2.3.1 Sidossuhteessa olevien valmistajien nimet 2.3.2 Unionissa rekisteröityjen, sidossuhteessa olevien valmistajien ryhmän valmistamien ajoneuvojen määrä hakemispäivää edeltävänä kalenterivuotena



Vuosi EU:ssa tehtyjen rekisteröintien määrä 2.3.3 Ellei kohdassa 2.3.2 tarkoitettua lukua ole saatavilla, luku tai todennettavissa oleviin tietoihin perustuva arvio viimeiseltä kalenterivuodelta, jolta tällaiset tiedot ovat saatavissa



Vuosi EU:ssa tehtyjen rekisteröintien määrä

3. Yksityiskohtaiset tiedot henkilöautoista, joista hakija vastaa

Tiedot suunnitteilla olevista tuotteista, jotka eivät ole markkinoilla hakemisajankohtana, on annettava tämän hakemuksen luottamuksellisessa osiossa.

3.1 Keskimääräiset hiilidioksidipäästöt vuonna 2007, ellei niitä mainita tämän asetuksen liitteessä IV

3.2 Ellei tietoja vuodelta 2007 ole saatavilla, seuraavat tiedot: a) unionissa tehdyt rekisteröinnit tai, ellei hakemisajankohtana ole saatavilla virallisia lukuja, todennettavissa oleviin tietoihin perustuva arvio lähimpänä vuotta 2007 olevalta kalenterivuodelta b) ajoneuvon ominaisuudet kaikkien autotyyppien osalta c) luettelo ajoneuvoista liitteen V ajoneuvoluokkiin ryhmiteltyinä.

4. 25 prosentin päästövähennystavoite vuoden 2007 tasosta

HAKEMUKSEN LUOTTAMUKSELLINEN OSIO

5. Yksityiskohtaiset tiedot henkilöautoista, jotka hakija aikoo lanseerata unionin markkinoilla (koskee valmistajia, joita ei mainita liitteessä IV)

5.1 Ajoneuvojen ominaispiirteet kaikkien autojen osalta

5.2 Luettelo ajoneuvoista liitteen V ajoneuvoluokkiin ryhmiteltyinä

5.3 EU:ssa ensimmäisenä poikkeusvuotena rekisteröitävien ajoneuvojen odotettavissa oleva määrä









LIITE III

Omistusrakennetta koskevan ilmoituksen vakiomalli

Asetuksen (EY) N:o 443/2009 11 artiklan 1 kohdan a alakohta

Vakuutan täten, että minulla on lainmukaiset valtuudet edustaa [nimi] (valmistajaa), joka hakee asetuksen (EY) N:o 443/2009 11 artiklan 1 kohdassa säädettyä poikkeusta ja joka ei kuulu kyseisen asetuksen 3 artiklan 2 kohdassa määriteltyyn sidossuhteessa olevien valmistajien ryhmään. Tietojeni mukaan [nimi] (valmistaja) on kelpoinen hakemaan asetuksen (EY) N:o 443/2009 11 artiklan 1 kohdassa säädettyä poikkeusta ja hakemuksessa annetut tiedot pitävät paikkansa ja ovat virheettömiä. Tiedot [nimi] (valmistajan) omistusrakenteesta ovat liitteenä.







Allekirjoitus Päivämäärä [Valmistajan] johtaja

Asetuksen (EY) N:o 443/2009 11 artiklan 1 kohdan b alakohta tai 11 artiklan 4 kohdan a alakohta

Vakuutan täten, että minulla on lainmukaiset valtuudet edustaa [nimi] (valmistajaa), joka hakee asetuksen (EY) N:o 443/2009 11 artiklan [1] [4] ( *1 ) kohdassa säädettyä poikkeusta ja joka kuuluu kyseisen asetuksen 3 artiklan 2 kohdassa määriteltyyn sidossuhteessa olevien valmistajien ryhmään. Tietojeni mukaan [nimi] (valmistaja) on kelpoinen hakemaan asetuksen (EY) N:o 443/2009 11 artiklan [1] [4] (*1) kohdassa säädettyä poikkeusta ja hakemuksessa annetut tiedot pitävät paikkansa ja ovat virheettömiä. Tiedot [nimi] (valmistajan) omistusrakenteesta ovat liitteenä.







Allekirjoitus Päivämäärä [Valmistajan] johtaja

Asetuksen (EY) N:o 443/2009 11 artiklan 1 kohdan c alakohta

Vakuutan täten, että minulla on lainmukaiset valtuudet edustaa [nimi] (valmistajaa), joka hakee asetuksen (EY) N:o 443/2009 11 artiklassa säädettyä poikkeusta ja joka kuuluu kyseisen asetuksen 3 artiklan 2 kohdassa määriteltyyn sidossuhteessa olevien valmistajien ryhmään mutta jolla on oma komission asetuksen (EY) N:o 000 2 artiklassa määritelty tuotantolaitos ja suunnittelukeskus. Tietojeni mukaan [nimi] (valmistaja) on kelpoinen hakemaan asetuksen (EY) N:o 443/2009 11 artiklan [1] kohdassa säädettyä poikkeusta ja hakemuksessa annetut tiedot pitävät paikkansa ja ovat virheettömiä. Tiedot [nimi] (valmistajan) omistusrakenteesta ovat liitteenä.







Allekirjoitus Päivämäärä [Valmistajan] johtaja









LIITE IV







Luettelo keskimääräisistä valmistajakohtaisista hiilidioksidipäästöistä unionissa vuonna 2007 Valmistaja Keskimääräiset päästöt (g/km) AIXAM 164,000 ALPINA 219,932 AM GENERAL 357,000 ASTON MARTIN 377,860 AUDI 184,752 AUSTIN 450,000 AUTOMOBILES DANGEL 153,000 AVTOVAZ 216,632 BEAUFORD 208,000 BENTLEY 411,664 BMW 171,684 BRABUS 246,000 BRONTO 233,000 BUGATTI 577,667 CATERHAM 236,088 CHRYSLER 226,141 CITROEN 142,536 DACIA 154,650 DAIHATSU 153,070 DAIMLER 182,524 DIAMOND 260,000 DONKERVOORT 194,000 DR MOTOR COMPANY 193,048 FERRARI 434,860 FIAT 141,496 FORD 149,343 FUJI HEAVY INDUSTRIES 219,488 GEELY 183,000 GENERAL MOTORS ►M1 283,689 ◄ GM DAEWOO 160,071 GUMPERT 342,000 GWM 253,480 HC&E 220,000 HONDA 157,613 HYUNDAI 162,046 ISUZU 176,133 IVECO 224,770 JAGUAR 208,219 KIA 157,239 LAMBORGHINI 424,087 LAND ROVER 250,399 LOTUS 208,399 MAGYAR SUZUKI 156,280 MASERATI 354,687 MAZDA 172,568 MG 186,801 MICHALAK 117,000 MICROCAR 178,000 MITSUBISHI 174,649 MK SPORTSCARS 117,000 MORGAN 202,324 NETHERLANDS CAR 141,061 NISSAN 168,408 OPEL 153,699 OSV 135,915 PERODUA 138,135 PEUGEOT 142,205 PGO 201,767 PILGRIM 193,000 PORSCHE 287,710 PROTON 155,185 QUADZILLA 176,000 QUATTRO 290,774 RENAULT 146,893 ROLLS ROYCE 394,526 ROVER 188,399 RUF 327,000 SAAB 190,444 SALVADOR CAETANO 224,000 SANTANA 165,965 SEAT 151,184 SHUANGHUAN 270,000 SKODA 149,387 SOVAB 233,822 SSANGYONG 223,430 SUZUKI 166,012 TATA 168,310 TIGER 244,000 TOYOTA 150,634 TVR 397,500 UAZ 314,000 VM 185,000 VOLKSWAGEN 162,152 VOLVO 189,616 WIESMANN 310,000









LIITE V

Parhaaseen vuonna 2007 käytettävissä olleeseen teknologiaan perustuvat lähtökohtana käytettävät päästöt ja hiilidioksidipäästöjen 25 prosentin vähennystavoite ajoneuvoluokittain







Ajoneuvoluokka Painoluokka (1) Tehopainosuhteen luokitus Lähtökohtana käytettävät päästöt (g/km) Hiilidioksidipäästötavoite (g/km) 1 1 pieni 108 81 2 1 keskinkertainen 118 89 3 1 suuri 153 115 4 2 pieni 119 89 5 2 keskinkertainen 138 104 6 2 suuri 153 115 7 3 pieni 121 91 8 3 keskinkertainen 136 102 9 3 suuri 150 113 10 4 pieni 131 98 11 4 keskinkertainen 144 108 12 4 suuri 162 122 13 5 pieni 147 110 14 5 keskinkertainen 152 114 15 5 suuri 179 134 (1) Ajokuntoisen auton paino (massa) asetuksen (EY) N:o 443/2009 määritelmän mukaisesti.

— Painoluokat vastaavat seuraavia painoja (lähimpään kokonaislukuun pyöristettynä): —



Painoluokka Vaihtelualue (kg) 1 0–1 225 kg 2 1 226 –1 375 kg 3 1 376 –1 475 kg 4 1 476 –1 625 kg 5 Vähintään 1 626 kg

— Teho-painosuhteen luokitukset vastaavat seuraavia teho-painosuhteita (lähimpään kokonaislukuun pyöristettynä): —



Tehopainosuhteen luokitus Vaihtelualue (W/kg) Pieni 0–65 W/kg Keskinkertainen 66–85 W/kg Suuri Vähintään 86 W/kg